นายสมคิดกล่าวอีกว่า ดังนั้นในการประชุมผู้ว่าฯ ซีอีโอทั่วประเทศในวันที่ 26 ม.ค. จะให้กระทรวงเกษตรฯ ประสานกับผู้ว่าฯ ซีอีโอ ขอความช่วยเหลือ นอกจากนี้จะให้นายบรรพต หงษ์ทอง ปลัดกระทรวงเกษตรฯ ขอความร่วมมือกับมหาวิทยาลัย โรงพยาบาล ให้ช่วยเหลือในการตรวจสอบหาเชื้อในไก่พร้อมกันทั้งหมด และแถลงให้ประชาชนทราบทุกระยะ หากทำไม่ทันกระทรวงเกษตรฯ ต้องรับผิดชอบ หากพบว่ามีพื้นที่ใดมีการแพร่ระบาดของโรค จะเข้าไปทำลายทันทีในรัศมี 5 กม. แต่พื้นที่ที่เป็นอันตราย อาจมากกว่า 5 กม. ก็ได้ ส่วนเจ้าของฟาร์มที่ไม่ยอมให้ทำลายไก่ จะมีความผิดตามกฎหมายและถูกจับทันที ส่วนที่มีข่าวการได้รับเชื้อจากการรับประทานไข่นั้น หากนำไปต้มให้สุกก็ไม่มีปัญหา แต่อยากให้ระวังว่าหากเปลือกไข่มีมูลไก่อยู่แล้ว มือไปสัมผัสก็อาจติดเชื้อได้ ทั้งนี้ สาเหตุการแพร่ระบาดไข้หวัดนกพบว่า เกิดจากการติดเชื้อจากนกมาสู่ไก่ และจากไก่มาสู่คน
นายสมคิด
PERSON
26 ม.ค.
DATE
กระทรวงเกษตรฯนายบรรพต หงษ์ทอง
PERSON